Arena Națională

Arena Națională (pronunciació en romanès: [aˈrena nat͡sjoˈnalə]) és un estadi de futbol de sostre retràctil que es troba Bucarest, Romania. Va inaugurar-se el 2011, en el lloc de l'original Stadionul Național, el qual va ser enderrocat de 2007 a 2008. Normalment s'hi acullen els partits com a local de la Selecció de futbol de Romania i de la Copa romanesa de futbol. A l'estadi també s'hi juguen els partits de la Lliga romanesa de futbol dels equips CSA Steaua de Bucarest i del Dinamo București. Amb 55.634 seients, és l'estadi de futbol més gran de Romania. L'estadi va ser dissenyat per Gerkan, Marg i associats i l'estadi va ser construït per l'empresa alemanya Max Bögl i la italiana Astaldi. A l'estadi s'hi pot arribar mitjançant transport públic amb autobusos, troleibusos, tramvies i el sistema de metro. L'estadi està qualificat amb la categoria quatre de la UEFA. S'hi va disputar la final de la Lliga Europa de la UEFA 2011-2012, i ha estat també seu de quatre partits de la Euro 2020 (incloent-hi un quart de final). L'estadi també serveix per celebrar-hi concerts de música quan no hi ha esdeveniments esportius. Construcció L'estadi vell va ser derrocat entre 18 desembre 2007 i 20 febrer 2008, tot i que hi va haver una extracció simbòlica de seients el 21 de novembre de 2007, després que Romania va derrotar Albània 6–1 en un partit de qualificació per l'Eurocopa del 2008. El desenvolupament de la construcció va generar algunes controvèrsies amb respecte els costos i retards. Per exemple, el 8 d'octubre de 2009, es va decidir que l'estadi també havia d'incloure un sostre retràctil per valor de 20.000.000 €. La construcció es va aturar temporalment el desembre 2009 a causa de males condicions de temps. Instal·lacions L'estadi té capacitat per a 55.634 persones. Hi ha disponibles 3.600 seients VIP, amb altres 126 seients assignats a la premsa (amb una possible ampliació a 548 seients). L'estadi inclou uns 360 lavabos i un sostre retràctil, que es pot obrir o tancar en 15 minuts. També està dotat d'un sistema de projectors i 2100 places d'aparcament. El disseny del sostre és molt similar al de l'Estadi Nacional de Varsòvia. Són dos estadis de la mateixa època que tenen una capacitat similar. Usos L'Estadi Nacional és una Categoria 4 de la UEFA i com a tal, va ser la seu de la final de la Lliga Europa de la UEFA 2011–12, anunciat per UEFA a Nyon el 29 de gener de 2009. Història La inauguració oficial estava planificada inicialment pel 10 d'agost del 2011 amb un partit de futbol entre Romania i Argentina. No obstant això, el 26 de juliol, l'Argentina va cancel·lar oficialment el partit amistós després que el seu entrenador Sergio Batista deixés l'equip, de manera que l'estadi es va inaugurar el 6 de setembre de 2011, amb un partit de classificació del grup D de l'Euro 2012 entre Romania i França. El partit va acabar 0–0 davant d'una multitud de 49.137 espectadors. Assistències notables La màxima audiència d'un partit de futbol es va assolir en el partit de classificació de la Copa Mundial de la FIFA 2014 entre Romania i Països Baixos, celebrat el 16 d'octubre de 2012, que va portar a 53.329 persones a l'estadi. La 2a audiència més alta va ser aconseguida a la final de la Lliga Europa hostatjada el 9 de maig de 2012. El partit entre els dos equips espanyols, l'Atlètic de Madrid i l'Athletic Club de Bilbao, va portar 52.347 persones a l'estadi. Partits destacats Partits de la selecció de futbol de Romania El 6 de setembre de 2011, l'equip de futbol nacional romanès, va jugar el partit d'obertura contra l'equip francès. Partits de l'Euro 2021 L'Arena Națională fou un dels estadis amfitrions per l'Euro de la UEFA 2021. S'hi van jugar tres partit del grup C i un de la ronda de 16ens. Concerts Referències Vegeu també Waldstadion (Deutsche Bank Park) Estadi Nacional de Polònia Enllaços externs Arena Națională pàgina web Oficial